Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: köztisztviselõk jogállásáról szóló 1992. évi XXIII. törvény
Paragraph Index: 364

(10) E § (4) bekezdését — kivéve annak d) pontját — továbbá a (6) és (7) bekezdéseket a Felügyelet elnökhelyettesei tekintetében is alkalmazni kell azzal, hogy a visszahíváson felmentést kell érteni és a lemondást a miniszterelnökkel kell írásban közölni.” A közszolgálati jogban a jogviszony megszûnésének lehetnek objektív (a jogviszony alanyai akaratnyilatkozatától független) vagy szubjektív (a felek, illetõleg azok egyikének akaratnyilatkozatán nyugvó) okai. A Psztv. szabályozásában objektív megszûnési ok a Felügyelet elnökének halála, a határozott idõ (6 év) eltelte és az összeférhetetlenség megállapítása. Szubjektív oknak minõsül a lemondás és a visszahívás. Mindezt összevetve a Ktv. vonatkozó rendelkezéseivel, megállapítható, hogy nem szerepel a Psztv.-ben foglalt megszûnési okok között az, hogy a jogviszony megszûnhet a törvény erejénél fogva (objektív megszûnési jogcím), illetve az sem, hogy felmentéssel vagy közös megegyezéssel (szubjektív megszûnési jogcímek) lehetne az elnök jogviszonyát megszüntetni. Ez a szabályozási tartalom azt mutatja, hogy a törvényalkotó a Psztv.-ben a Ktv.-hez képest szûkebben határozta meg az elnöki (elnök-helyettesi) közszolgálati jogviszony megszûnésének törvényi feltételeit. A Felügyelet elnökének (elnökhelyetteseinek) megbízatása határozott idõre, konkrétan hatéves idõtartamra szól, de az a jelenleg hatályos szabályozásból nem következik, hogy a megbízatás ennél semmiképpen nem lehet rövidebb. A törvényben foglalt és ennek megfelelõen a kinevezésben meghatározott idõtartam — adott körülmények között — lerövidülhet. A jogviszony-megszûnési okok többsége [Psztv. 7. § (4) bekezdés b)—e) pontjai] az idõtartam elteltét megelõzõen szünteti meg a jogviszonyt. A munkáltató részérõl egyoldalú jognyilatkozattal történõ megszûnés esetét (visszahívás) a Psztv. 7. § (6)—(7) bekezdései külön részletezik. A Felügyelet elnökének hatéves idõtartamra szóló megbízatásával kapcsolatban a köztársasági elnök külön hivatkozik arra, hogy az állami vezetõk országgyûlési ciklusnál hosszabb idõre történõ megbízása a jogállami garanciák egyike. Az országgyûlési (kormányzati) ciklusnál hosszabb idõtartamú (öt, hat, kilenc, tizenkettõ éves) megbízatások meghatározása kétségkívül összefüggésben áll a stabilitás követelményével, annak biztosításával. Az Alkotmányban nevesített tisztségviselõk (pl. köztársasági elnök, alkotmánybírák, Állami Számvevõszék elnöke, Legfelsõbb Bíróság elnöke, legfõbb ügyész) ciklusokon átívelõ megbízatási idõtartama a demokratikus jogállam mûködésének olyan biztosítéka, amely az ügyek vitelének folyamatosságához fûzõdõ érdeken túlmutat. Más a helyzet azonban a kormányzati alárendeltségben mûködõ szervek vezetõi esetében, minthogy ezen szervek létrehozása nem alkotmányos kötelezettség, a már létrehozott szervek megszüntetésére vagy átalakítására is lehetõség van. A Felügyelet elnöke, de több más országos hatáskörû szerv vezetõje esetében a kormányzati ciklusváltástól elszakított megbízatási idõtartam csupán a szakmai munka, a hatósági tevékenység folyamatosságát, zökkenõmentességét segíti elõ. Ebbõl következõen a hatéves megbízatási idõtartam megváltoztatása sem lenne alkotmányellenes. 3.3. Az állami beavatkozás, illetve korlátozás kérdése azzal kapcsolatban nem merülhet fel, hogy egy országos hatáskörû, a Kormány irányítása alatt mûködõ szerv szervezet-átalakítása nyomán munkakörök kerülnek megszüntetésre. Az Országgyûlés törvényhozóként a szervezetalakítási szabadsága körében hozta meg ezt a döntését (lásd Indokolás III. pont). A munkakörök megszüntetésének ésszerûségét, vagyis az önkényesség hiányát a szervezeti változás alátámasztja. Az Mtv. 38. § (1) bekezdése bizonyos, közszolgálati jellegû, határozott idõtartamra szóló jogviszonyok megszûnését állapítja meg a törvény hatálybalépésének napjával amiatt, hogy a konkrét jogviszonyok alapját képezõ státusok (munkakörök) a Felügyelet szervezetének megváltozása miatt ugyanebben az idõpontban megszûnnek. A közszolgálati jogviszony megszûnésének egyik esetköre az, amikor a törvény erejénél fogva szûnik meg a jogviszony. Ezzel kapcsolatban az Alkotmánybíróság megjegyzi, hogy a „törvény erejénél fogva” kitétel speciális közszolgálati jogi fogalom, amely azt takarja, hogy bizonyos jogi tények bekövetkezése a közszolgálati jogviszonyt megszünteti. Ilyennek minõsül az, ha a jogviszony fennállása alatt a köztisztviselõ valamely, a törvényben meghatározott kötelezettségének (pl. vizsga letétele, vagyonnyilatkozat benyújtása, eskütétel) nem tesz eleget. Ha a rendelkezés alapjául szolgáló bármely releváns tény felmerül, azt a munkáltató köteles írásba foglalni és a jogviszony meg- 2004/34. szám szûnését mérlegelés nélkül megállapítani. Az Mtv. 38. §

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes